**עמית נגלר** (נולד ב- 25 ביוני 1975) הוא סופר ישראלי, תסריטאי, סופר צללים ורעיונאי. זוכה פרס עידוד היצירה בתחום הספרות לשנת 2022 מטעם עיריית פ"ת.

ביוגרפיה
--------

עמית נגלר נולד בחיפה וגדל בקריית אתא. 
בוגר תואר ראשון באוניברסיטה הפתוחה 
ותואר שני בהצלחה בחינוך ולימודי משפחה ממכון לנדר בירושלים. 
סיים בהצלחה לימודי תסריטאות בבית הספר סם שפיגל לקולנוע ולטלוויזיה, ירושלים. 
ב-2003 סיים בהצלחה את בית הספר לקופירייטינג ACC אצל תרצה גרנות. 
בוגר המחזור השני של "המגירה" - בית הספר לכתיבה של הוצאת כנרת זמורה-ביתן דביר.

יצירתו
------

בשנת 2006 התפרסם ספרו הראשון לילדים "לאן נעלמו החלומות של החיות?" בהוצאת תמוז. הספר מספר על לוקה, כלבת ים שמנסה להשתלב ללא הצלחה בארץ החיות. הספר זכה להצלחה רבה ונלמד במספר מכללות לחינוך בנושא קבלת השני והשונה[דרוש מקור]. 

בשנת 2012 פורסם ספרו השני לילדים "פעם אבא פעמיים ילד". הספר מביא את חוויותיו של לביא עם אביו, שמרגיש שוב פעם ילד. באותה שנה פרסם את "זה הסוף", המשך לסיפור קצר של אתגר קרת. באותה שנה זכה אחד מסיפוריו בפעילות "מה אתם רוצים להיות כשתהיו גדולים?" של מפעל הפיס.

בשנת 2013 פורסם ספרו הראשון למבוגרים "אל תשאיר בלגן". 52 סיפורים קצרים על מצבים מהחיים.

בשנת 2014 פורסם ספרו השלישי לילדים, "סבא אושר". הספר תורגם ונמכר להפצה במקדוניה[דרוש מקור]. איור מתוך הספר נבחר לפרסום פעילות חודש הקריאה בעיר רחובות. בשנת 2020 הספר התקבל ל סל תרבות של משרד החינוך. 

בשנת 2016 פורסם ספרו "שנית אלייך נאסף", רומן מתח, שזכה לשבחים רבים ושהה מספר שבועות ברשימת הספרים הקוליים המושמעים ביותר של iCast[דרוש מקור]. כן הגיע לרשימת רבי המכר הדיגיטליים של אינדיבוק[דרוש מקור]. 

בשנת 2019 פורסם ספרו "ביום טוב שומעים את השמש", רומן מקורי, שבו לראשונה בספרות העברית מסופר על גיבור (גבר) הסובל ממחלת טרשת נפוצה.

בשנת 2020 יצא הרומן "רגשות נעולים". הספר זכה לשבחי המבקרים, כבש את פסגת רבי המכר המושמעים של iCast ונבחר לרשימת ספרי ההאזנות המנצחים לשנת 2020[דרוש מקור].

בשנת 2022 פורסם ספרו "מאחורי סודות שקופים".

בשנת 2023 פורסם ספרו "עלילות בארי - למה דווקא לי?", ספר ראשון מסדרת ספרים לנוער צעיר ובו לראשונה בישראל הספר אויר גם באמצעות בינה מלאכותית. הספר מספר על בְּאֵרִי, תלמיד בכתה ד', ילד רגיל לכל הדעות. יום אחד הוא מגלה שמשהו בו השתנה. משהו איום ונורא בשׁבילו. או שׁלא?

בשנת 2023 פורסם ספרו "עלילות בארי 2 - מותר להתגעגע", הספר השני מסדרת ספרים לנוער צעיר. בארי רוצה לאמץ כלב אך הוריו לא מתלהבים. לבסוף כשהם מסכימים, הוא נאלץ להיפרד מכלבו מבלי שיהיה מוכן לכך.

עיסוקים נוספים
--------------

עמית מנחה סדנאות כתיבה ועוסק בכתיבת תכנים שיווקיים וכתיבה לאירועים. 
כתב טור בירחון מנטה בשם 'עשה את הדבר הנכון' 

בשנים 2011-2018 כתב במדור הסטירה "בריחת המוחות" של אתר Nrg והעיתון מקור ראשון. 

בשנים 2003-2013 עבד כרעיונאי במשרדי פרסום וקידום מכירות מובילים.

ספריו
-----

### רומנים

* **שנית אלייך נאסף** (הוצאת מוסקט, 2016) רומן מתח.
* **ביום טוב שומעים את השמש** (הוצאת מוסקט, 2019) רומן.
* **רגשות נעולים** (הוצאת מוסקט, 2020) רומן.
* **מאחורי סודות שקופים** (הוצאת מוסקט, 2022) פרוזה מקור.

### ספרי ילדים ונוער צעיר

* **לאן נעלמו החלומות של החיות?** (הוצאת תמוז, 2006), ספר ילדים על קבלת השני והשונה, איורים: מרינה גלדקי.
* **פעם אבא פעמיים ילד** (2012), ספר ילדים, איורים: מרינה זלוצ'ין.
* **סבא אושר** (הוצאת מוסקט, 2014) ספר ילדים. איורים: יעל פושקין. הספר נבחר להציג את שבוע הספר בעיר רחובות.
* **?Where Did the Animals' Dreams Go** (הוצאת מוסקט, 2019) Children's Books.
* **Once a Dad Twice a Child** (הוצאת מוסקט, 2019) Children's Books.
* **Grandpa Joy** (הוצאת מוסקט, 2019) Children's Books.
* **עלילות בארי - למה דווקא לי?** (הוצאת מוסקט, 2023) סדרת ספרים לנוער צעיר.
* **Benji Tales** (הוצאת מוסקט, 2023) For young youth.
* **עלילות בארי 2 - מותר להתגעגע** (הוצאת מוסקט, 2023) סדרת ספרים לנוער צעיר.
* **עלילות בארי 3 - סוד האותיות של שחר** (הוצאת מוסקט, 2024) סדרת ספרים לנוער צעיר.

### פרוזה

* **אל תשאיר בלגן** (הוצאת מוסקט, 2013) סיפורים קצרים בתפר הדק שבין מציאות לחלום ובין אמת לדמיון.

מופעים ועריכה ספרותית
---------------------

* **מעט לעת** מופע לקהל הרחב בו עמית מספר על כתיבת ספריו ועל יצירתו. עם הרבה הומור עצמי הוא מביא זווית ייחודית ומקורית על חייו ועל האנשים והרעיונות מאחורי המילים. עמית מספר על הפיכת רגעי משבר בזוגיות, בהורות ובעבודה, להתמודדות ולהגשמת חלומות.
* **ניסויים בנישואים** (2015) מופע סטנד-אפ מדעי בהשתתפות הקהל. שחקנים: ג'וש שגיא ומור שרון.
* **עריכה ספרותית:** **גואנשי - חיים, תרבות ועסקים בסין** (2016), הוצאת צמרת, מאת אבי הוברמן.
* **מגירות שקופות אסופת יצירות השנה הראשונה של כתב העת מוטיב** (2017) פרסום הסיפור "גולדה".
* **עריכה:** **פסיעה בחול** (2019), הוצאת מוסקט, מאת אריאן נוי גדות.

חייו האישיים
------------

נשוי לאורית ואב לארבעה. מתגורר בפתח תקווה. 

בשנת 2017 חשף בפוסט אישי בפייסבוק, את התמודדותו עם מחלת טרשת נפוצה בה חלה ביום הולדתו ה-24 והסתיר 18 שנים.

בשנת 2020 הופיע בסרטון פרסומת לחברת התרופות נוברטיס שכתב לו את התסריט, להעלאת המודעות למחלת טרשת נפוצה. בתוך ימים הסרטון גרף 100,000 צפיות והיה הפופולרי ביותר בדף הפייסבוק של מאקו.

משנת 2020 מופיע עם **מעט לעת** מופע לקהל הרחב בו עמית מספר על ספריו ויצירתו. עם הרבה הומור עצמי הוא מביא זווית ייחודית ומקורית על מאחורי הקלעים של עולם הפרסום ועל האנשים והרעיונות מאחורי המילים.

קישורים חיצוניים
----------------

* אתר האינטרנט הרשמי של עמית נגלרתבנית:מאקו בריאות
* עיתון מלאבס פתח תקווה
* ערוץ ה Youtube הרשמי של עמית נגלר
* רשימת הפרסומים של עמית נגלר, בקטלוג הספרייה הלאומית
* הספרים של עמית נגלר, באתר "סימניה"
* ביקורת על הספר "אל תשאיר בלגן" באתר סימניה
* בקסמי הילדות - סיפור מאת עמית נגלר באתר פיתה
* אתר שבוע הספר - גדי איידלהייט על הספר "שנית אלייך נאסף" של עמית נגלר
* סיפור קצר: "איזה מזל" מאת עמית נגלר במגזין ספרות קורא בספרים 17 באפריל 2016
* מערכת כיפה - תרבות אזור התעשייה - הכירו את עמית נגלר 2013
* רחלי מלק-בודה, ‏רואים שקוף, בעיתון מקור ראשון, 19 במרץ 2019
* מפגשים מחוץ לקופסה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300454105171
* ISNI: 0000 0004 0290 4839
* LCCN: no2017095109
* VIAF: 298830825
* WorldCat: lccn-no2017095109

 |